ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΤΕΤΑΡΤΟ
Αρ. Φύλλου 38
24 Φεβρουαρίου 2016
ΠΕΡΙΕΧΟΜΕΝΑ
ΑΠΟΦΑΣΕΙΣ
Κατάργηση του Καταφυγίου Άγριας Ζωής «Κουρί»
περιφερείας Δήμου Εορδαίας Π.Ε. Κοζάνης. .........
Κήρυξη ως αναδασωτέας έκτασης 964,5 τετραγωνικών μέτρων στη θέση «Αγία Παρασκευή» περιφέ−
ρειας δημοτικής κοινότητας Σαμίων του Δήμου
Σάμου. ......................................................................................................
Κήρυξη ως αναδασωτέας έκτασης 186,252 στρεμμάτων στη θέση «Χοντρό Βουνό» της Τ.Κ. Παλαιο−
κάστρου του Δήμου Σάμου. ..................................................
Κήρυξη ως αναδασωτέας εκτάσεως. εμβαδού. 2,161
στρεμμάτων που βρίσκεται στη θέση «ΟΡΟΓΓΟΙ» Τοπικής Κοινότητας Βασιλικάδων Δημοτι−
κής Ενότητας Ερίσους, Δήμου Κεφαλλονιάς, ΠΕ.
Κεφ/νιάς. ................................................................................................
ΑΠΟΦΑΣΕΙΣ
Αριθμ. 132916/3658
(1)
Κατάργηση του Καταφυγίου Άγριας Ζωής «Κουρί»
περιφερείας Δήμου Εορδαίας Π.Ε. Κοζάνης.
Ο ΑΝΑΠΛΗΡΩΤΗΣ ΥΠΟΥΡΓΟΣ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τις δ/ξεις των άρθρ. 5 και 6 του Ν. 3937/2011 (ΦΕΚ
60/Α΄) «περί διατήρησης της βιοποικιλότητας και άλλες
δ/ξεις».
2. Τις δ/ξεις των κοινών υπουργικών αποφάσεων με
αριθμ.: α) Η.Π.37338/1807/Ε.103/2010 (ΦΕΚ 1495/Β΄) «περί
καθορισμού μέτρων και διαδικασιών για τη διατήρηση
της άγριας ορνιθοπανίδας κ.λπ.», β) Η.Π.8353/276/Ε103
/2012 (ΦΕΚ 415/Β΄) «περί τροποποίησης και συμπλήρωσης
της κοινής υπουργικής απόφασης 37338/1807/2010 κ.λπ.»
και γ) 33318/3028/1998 (ΦΕΚ 1289/Β΄) «περί καθορισμού
μέτρων και διαδικασιών για τη διατήρηση των φυσικών
οικοτόπων κ.λπ.».
3. Τις δ/ξεις του Ν. 3208/2003 (ΦΕΚ 303/Α΄) «περί
προστασίας των δασικών οικοσυστημάτων, κατάρτισης δασολογίου, ρύθμισης εμπραγμάτων δικαιωμάτων
επί δασών και δασικών εν γένει εκτάσεων και άλλες
διατάξεις».
4. Τις διατάξεις του άρθρου 90 του Π.δ. 63/2005 (ΦΕΚ
98/Α΄) «περί κωδικοποίησης της νομοθεσίας για την Κυβέρνηση και τα κυβερνητικά όργανα».
5.  To Π.δ. 189/2009 (Α΄/221) «Καθορισμός και ανακατανομή αρμοδιοτήτων των Υπουργείων, όπως τροποποιή−
θηκε με το Π.δ. 24/2010 (ΦΕΚ 56/Α΄).
6. Τις διατάξεις του Π.δ. 70/2015 (ΦΕΚ 114/Α΄) «Ανασύσταση Υπουργείων κ.λπ».
7. Τις διατάξεις του Π.δ. 73/2015 (ΦΕΚ 116/ Α΄) Διορισμός
Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών.
8. Το Π.δ. 100/2014 (ΦΕΚ 157/Α΄) «Οργανισμός Υπουργείου Περιβάλλοντος, Ενέργειας και κλιματικής Αλλαγής».
9. Την αριθμ. Υ31/9 Οκτωβρίου 2015 (ΦΕΚ 2183/Β΄)
απόφαση του Πρωθυπουργού περί «ανάθεσης αρμοδιοτήτων στον Αναπληρωτή Υπουργό Περιβάλλοντος και
Ενέργειας Ιωάννη Τσιρώνη.
10. Τις με αριθμ.: 42255/2358/1976 (ΦΕΚ 769/Β΄) και
176171/3773/1979 (ΦΕΚ 729/Β΄) αποφάσεις του Υπουργού
Γεωργίας, αντίστοιχα «περί ιδρύσεως μονίμου καταφυγίου θηραμάτων στην περιοχή Δήμου Πτολεμαΐδας
Ν. Κοζάνης», σε έκταση 27.000 στρεμμάτων και «περί
τροποποιήσεως ορίων μονίμου καταφυγίου θηραμάτων
Κουρί περιοχής Δήμου Πτολεμαΐδας Ν. Κοζάνης», με
αύξηση της έκτασής του στα 30.000 στρέμματα.
11. Το αριθμ. 127562/2237/14−7−2015 έγγραφο της Διεύθυνσης Διαχείρισης Δασών και Δασικού Περιβάλλοντος
του ΥΠΑΠΕΝ με το οποίο ζητήθηκαν συμπληρωματικά
στοιχεία.
12. Τα με αριθμ. ΔΥ/4−11−2013 και 58532/5712/8−11−2013
έγγραφα του Δασαρχείου Κοζάνης, με τα οποία προτείνεται η κατάργηση του ΚΑΖ «Κουρί» περιφερείας Δήμου
Εορδαίας Κοζάνης και το αριθμ. 47173/5412/2−10−2015
έγγραφό του με το οποίο επανυποβλήθηκαν συμπληρωματικά στοιχεία για την υποστήριξη του αιτήματος.
13. Το με αριθμ. 59834/3070/21−11−2013 έγγραφο της
Δ/νσης Δασών Κοζάνης «περί πρότασης για την κατάργηση του ΚΑΖ «Κουρί» Πτολεμαΐδας εμβαδού 30.000 στρεμ.
Δήμου Εορδαίας» και το αριθμ. 50479/2039/10−11−2015 έγγραφο της Δ/νσης Δασών με το οποίο επανυποβλήθη−
καν συμπληρωματικά στοιχεία για την υποστήριξη του
αιτήματος.
15. Τη με αριθμ. 74244/6269/20−12−2013 αιτιολογημένη
εισήγηση της Γενικής Γραμματέως της Αποκεντρωμένης
Δ/σης Ηπείρου, Δυτικής Μακεδονίας «περί πρότασης
VARVARA ZACHARAKI
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
για την κατάργηση του ΚΑΖ «Κουρί» Πτολεμαΐδας του
Δήμου Εορδαίας Π.Ε. Κοζάνης» και την εκ νέου υποβληθείσα αιτιολογημένη εισήγηση με αριθμ. 72391/5541/
17−11−2015, για την κατάργηση του Καταφυγίου Άγριας
Ζωής.
16. Το αριθμ. 21566/4−6−2013 έγγραφο «περί καταφυγίου θηραμάτων δυτικά της πόλης Πτολεμαΐδας» και
34356/1−9−2015 έγγραφα του Δήμου Εορδαίας, με τα
οποία εκφράζεται η σύμφωνη γνώμη του για την κατάργηση του Κ.Α.Ζ.
17. Το αριθμ 38705/4183/11−8−2015 έγγραφο του Κυνηγετικού Συλλόγου Εορδαίας «ο Αχιλλεύς».
18. Το αριθμ. 38772/1746/10−9−2015 έγγραφο της
Δ/νσης Περιβάλλοντος και Χωρικού Σχεδιασμού Δυτικής
Μακεδονίας − Τμήματα Πολεοδομικού Σχεδιασμού και
εφαρμογών και Περιβαλλοντικού και Χωρικού Σχεδιασμού αντίστοιχα.
19. Το ΔY/18−12−2015 Ενημερωτικό Σημείωμα της Διεύθυνσης Διαχείρισης Δασών και Δασικού Περιβάλλοντος.
20. Το γεγονός πως από τις διατάξεις της παρούσας,
δεν προκαλείται δαπάνη στον Κρατικό Προϋπολογισμό,
αποφασίζουμε:
Την κατάργηση του καταφυγίου άγριας ζωής «Κουρί» Πτολεμαΐδας του Δήμου Εορδαίας της Π.Ε. Κο−
ζάνης, περιφέρειας αρμοδιότητας του Δασαρχείου
Κοζάνης, εμβαδού 30.000 στρεμμάτων διότι κατά τις
διατάξεις του άρθρου 5 του Ν. 3937/2011 έχει απωλέσει, για λόγους που συνδέονται με το πλήθος και τη
διασπορά των ανθρωπογενών δραστηριοτήτων που
αναπτύσσονται στην περιοχή και του γεωργικού και
χορτολιβαδικού κυρίως χαρακτήρα των εκτάσεων που
περιλαμβάνει, τα προστατευτικά χαρακτηριστικά του
για την άγρια πανίδα.
Η ισχύς της παρούσας άρχεται, από της δημοσιεύσεώς
της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 19 Φεβρουαρίου 2016
Ο ΑΝΑΠΛΗΡΩΤΗΣ ΥΠΟΥΡΓΟΣ
ΙΩΑΝΝΗΣ ΤΣΙΡΩΝΗΣ
F
Αριθμ. 11545
(2)
Κήρυξη ως αναδασωτέας έκτασης 964,5 τετραγωνικών
μέτρων στη θέση «Αγία Παρασκευή» περιφέρειας δημοτικής κοινότητας Σαμίων του Δήμου Σάμου.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ
Έχοντας υπόψη:
1. Τις διατάξεις του άρθρου 24 παράγραφος 1 και του
άρθρου 117 παράγραφος 3,του Συντάγματος της Χώρας.
2. Τις διατάξεις του άρθρου 6 του νόμου 3200/1955
περί διοικητικής αποκέντρωσης, όπως τροποποιήθηκε
και συμπληρώθηκε μεταγενέστερα με το Ν.δ. 532/1970.
3. Τις διατάξεις του νόμου 998/79 «Περί προστασίας
των δασών και των δασικών εν γένει εκτάσεων της
Χώρας» όπως ισχύει και ειδικότερα των άρθρων 38
και 41.
4. Τις διατάξεις του άρθρου 120 του νόμου 1892/1990.
5. Τις διατάξεις του Ν. 3208/2003 καθώς και του
Ν. 3818/2010.
6. Τις διατάξεις του νόμου 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοί−
κησης − Πρόγραμμα Καλλικράτης» και του Π.δ. 143/2010
«Οργανισμός της Αποκεντρωμένης Διοίκησης Αιγαίου».
7. Τις διατάξεις του Ν. 3861/2010 (ΦΕΚ 112/Α΄/13−7−2010)
«Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών
και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις».
8. Την υπ’ αριθμόν 4 πράξη του Υπουργικού Συμβουλίου με θέμα: «Αποδοχή παραιτήσεων των Γενικών Γραμ−
ματέων των Αποκεντρωμένων Διοικήσεων της χώρας»
(ΦΕΚ 24/τ.Α΄/06−02−2015).
9. Τις διατάξεις του άρθρου 56 Κεφ. Γ΄ του Ν. 4257/2014
(ΦΕΚ 93/Α΄/14−4−2014) και του άρθρ. 28 παρ 1. του
Ν. 4325/2015 ΦΕΚ 47/Α΄/11−5−2015.
10. Τις υπ’ αριθμόν 160417/1180/8−7−1980, 182447/3049/
24−9−1980, 141823/24−2−1983 εγκύκλιες διαταγές του
Υπουργείου Γεωργίας.
11. Τη Δ.Υ/9−2−2016 εισήγηση του δασολόγου της Διεύθυνσης Δασών Ν. Σάμου Παναγιώτη Τσιμπέρη για
κήρυξη αναδασωτέας έκτασης.
12. Το υπ’ αριθμόν 4091 Φ.702.18/1−10−2015 έγγραφο
της ΠΥ Σάμου.
13. Τη σύμφωνη γνώμη της Διεύθυνσης Δασών Ν. Σάμου, αποφασίζουμε:
Κηρύσσουμε ως αναδασωτέα με σκοπό την προστασία
και αναγέννηση της δασικής βλάστησης δια της φυσικής
οδού την καταστραφείσα από πυρκαγιά που εκδηλώθηκε στις 9−9−2015, έκταση δάσους τραχείας πεύκης
ευρισκόμενη στη θέση «Αγία Παρασκευή» περιφέρειας
δημοτικής κοινότητας Σαμίων του Δήμου Σάμου. Η εν
λόγω έκταση έχει εμβαδόν Ε=964,5 τετραγωνικά μέτρα,
απεικονίζεται στο συνημμένο τοπογραφικό διάγραμμα
κλίμακας 1:1.000 του δασολόγου της Διεύθυνσης Δασών
Ν. Σάμου Παναγιώτη Τσιμπέρη και έχει όρια ως εξής:
ΒΟΡΕΙΑ: δάσος τραχείας πεύκης.
ΝΟΤΙΑ: δάσος τραχείας πεύκης.
ΑΝΑΤΟΛΙΚΑ: βραχώδης ακτή.
ΔΥΤΙΚΑ: δάσος τραχείας πεύκης.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 17 Φεβρουαρίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΝΙΚΟΛΑΟΣ ΘΕΟΔΩΡΙΔΗΣ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
Αριθμ. 10053
(3)
Κήρυξη ως αναδασωτέας έκτασης 186,252 στρεμμάτων
στη θέση «Χοντρό Βουνό» της Τ.Κ. Παλαιοκάστρου
του Δήμου Σάμου.
Ο ΑΣΚΩΝ ΚΑΘΗΚΟΝΤΑ
ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ
Έχοντας υπόψη:
1. Τις διατάξεις του άρθρου 24 παράγραφος 1 και του
άρθρου 117 παράγραφος 3, του Συντάγματος της Χώρας.
2. Τις διατάξεις του άρθρου 6 του νόμου 3200/1955
περί διοικητικής αποκέντρωσης, όπως τροποποιήθηκε
και συμπληρώθηκε μεταγενέστερα με το Ν.δ. 532/1970.
3. Τις διατάξεις του νόμου 998/1979 «Περί προστασίας των δασών και των δασικών εν γένει εκτάσεων
της Χώρας» όπως ισχύει και ειδικότερα του άρθρου 38
παράγραφος 1 και του άρθρου 41 παράγραφοι 1 και 3.
4. Τις διατάξεις του άρθρου 120 του νόμου 1892/1990.
5. Τις διατάξεις του Ν. 3208/2003 καθώς και του
Ν. 3818/2010.
6. Τις διατάξεις του νόμου 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοί−
κησης − Πρόγραμμα Καλλικράτης» και του Π.δ. 143/2010
«Οργανισμός της Αποκεντρωμένης Διοίκησης Αιγαίου».
7. Τις διατάξεις του Ν. 3861/2010 (ΦΕΚ 112/Α΄/13−7−2010)
«Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών
και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις».
8. Την υπ’ αριθμόν 4 πράξη του Υπουργικού Συμβουλίου με θέμα: «Αποδοχή παραιτήσεων των Γενικών Γραμ−
ματέων των Αποκεντρωμένων Διοικήσεων της χώρας»
(ΦΕΚ 24/τ.Α΄/06−02−2015).
9. Τις διατάξεις του άρθρου 56 Κεφ. Γ΄ του Ν. 4257/2014
(ΦΕΚ 93/Α΄/14−4−2014) και του αρθρ. 28 παρ 1. του
Ν. 4325/2015 ΦΕΚ 47/Α΄/11−5−2015.
10. Τις υπ’ αριθμόν 160417/1180/8−7−1980, 182447/3049/
24−9−1980, 141823/24−2−1983 εγκύκλιες διαταγές του
Υπουργείου Γεωργίας.
11. Τα υπ’ αριθμόν 2858/3−8−2015, 3556/2−9−2015 και
57/12−1−2016 έγγραφα της ΠΥ Σάμου.
12. Την από 8−1−2016 αναφορά του δασοφύλακα Ανδρέα Ανάσση.
13. Τη Δ.Υ/29−1−2016 εισήγηση του δασολόγου της Διεύθυνσης Δασών Ν. Σάμου Παναγιώτη Τσιμπέρη για
κήρυξη αναδασωτέας έκτασης.
14. Τη σύμφωνη γνώμη της Διεύθυνσης Δασών Ν. Σάμου, αποφασίζουμε:
Κηρύσσουμε ως αναδασωτέα με σκοπό την προστασία και αναγέννηση της δασικής βλάστησης δια της
φυσικής οδού την ευρύτερη, της καταστραφείσας εκτάσεως από τέσσερις (4) πυρκαγιές που εκδηλώθηκαν
στις 6−7−2015, 19−8−2015, 27−8−2015 και 16−12−2015, έκταση
δάσους τραχείας πεύκης ευρισκόμενη στη θέση «Χοντρό Βουνό» της Τ.Κ. Παλαιοκάστρου του Δήμου Σάμου.
Η εν λόγω έκταση έχει εμβαδόν Ε=186,252 στρέμματα,
απεικονίζεται στο συνημμένο τοπογραφικό διάγραμμα
κλίμακας 1:6.500 του δασολόγου της Διεύθυνσης Δασών
Ν. Σάμου Παναγιώτη Τσιμπέρη και έχει όρια ως εξής:
ΒΟΡΕΙΑ: δάσος τραχείας πεύκης.
ΝΟΤΙΑ: βραχώδης κορυφογραμμή.
ΑΝΑΤΟΛΙΚΑ: θάλασσα.
ΔΥΤΙΚΑ: δάσος τραχείας πεύκης.
Η απόφαση αυτή να δημοσιευθεί στην Εφημερίδα της
Κυβερνήσεως.
Ρόδος, 11 Φεβρουαρίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΝΙΚΟΛΑΟΣ ΘΕΟΔΩΡΙΔΗΣ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
Αριθμ. 25344/5813
(4)
Κήρυξη ως αναδασωτέας εκτάσεως. εμβαδού. 2,161
στρεμμάτων που βρίσκεται στη θέση «ΟΡΟΓΓΟΙ» Τοπικής Κοινότητας Βασιλικάδων Δημοτικής Ενότητας
Ερίσους, Δήμου Κεφαλλονιάς, ΠΕ. Κεφ/νιάς.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛOΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις περί Διοικητικής αποκέντρωσης διατάξεις του
Ν. 3200/1955, όπως τροποποιήθηκε και συμπληρώθηκε
μεταγενέστερα με το Ν.δ. 532/1970.
2. Τις διατάξεις των άρθρων 24 παρ. 1 και 117 παρ. 3
του Συντάγματος.
3. Τις διατάξεις του Ν. 998/1979 «περί προστασίας των
δασών και των δασικών εν γένει εκτάσεων της χώρας»
και συγκεκριμένα:
α) Του άρθρου 38 παρ. 1
β) Του άρθρου 41 παρ. 1
4. Τις διατάξεις του Ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση
εμπραγμάτων δικαιωμάτων επί δασών και δασικών εν
γένει εκτάσεων και άλλες διατάξεις».
5. Τις διατάξεις του Ν. 4280/2014 (ΦΕΚ 159/Α΄/8−8−2014).
6. Τις διαταγές του Υπουργείου Γεωργίας αριθμ
α) 160417/1180/8−7−1980 και β) 182447/3049/24−9−1980.
7. Τον Ν. 2218/13−6−1994 «Περί ίδρυσης Νομαρχιακής
Αυτοδιοίκησης, τροποποίησης διατάξεων για την πρωτοβάθμια αυτοδιοίκηση και την περιφέρεια και άλλες
διατάξεις» όπως τροποποιήθηκε μεταγενέστερα με τον
Ν. 2240/16−9−1994.
8. Τις διατάξεις του Ν. 3852/2010 (ΦΕΚ 87/Α΄/7−6−2010)
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης−Πρόγραμμα Καλλικράτης».
9. Τις διατάξεις του Π.δ. 139/2010 (ΦΕΚ 232/Α΄/27−12−2010)
«Οργανισμός της Αποκεντρωμένης Διοίκησης Πελοποννήσου, Δυτικής Ελλάδας και Ιονίου».
10. Την Πράξη 4 του Υπουργικού Συμβουλίου της
06−02−2015 (ΦΕΚ Α΄/24) και το άρθρο 56 του Ν. 4257/2014
(ΦΕΚ Α΄/93).
11. Την εισήγηση της Δ/νσης Δασών Κεφαλληνίας με
αριθμ. 25342/5811/15−12−2015 με την οποία προτείνεται η
κήρυξη ως αναδασωτέας, της αναφερόμενης στο θέμα
εκτάσεως, αποφασίζουμε:
Κηρύσσουμε ως αναδασωτέα, με σκοπό τη διατήρηση
του δασικού χαρακτήρα αυτής, τον αποκλεισμό διάθεσής της για άλλη χρήση και την αποκατάσταση της κα−
ταστραφείσας δασικής βλάστησης με φυσική αναγέννηση, τη δασική έκταση που καταστράφηκε, από παράνομη
εκχέρσωση, κ.λπ. επεμβάσεις, εμβαδού δύο στρεμμάτων
και εκατόν εξήντα ενός τετραγωνικών, μέτρων (2,161
στρεμ.). που βρίσκεται στη θέση «ΟΡΟΓΓΟΙ» Τοπικής
Κοινότητας Βασιλικάδων, Δημοτικής Ενότητας Ερίσου,
Δήμου Κεφαλλονιάς, Π.Ε. Κεφ/νιάς και προσδιορίζεται
στο συνημμένο απόσπασμα χάρτη Γ.Υ.Σ κλίμακας 1:5000
αριθ. 6103/7 με τα στοιχεία Α, Β, Γ, Δ, Ε, Ζ, Η, Θ, Ι, Κ, Λ, Α.
το οποίο αποτελεί αναπόσπαστο μέρος της απόφασης
αυτής και ορίζεται ως εξής:
Ανατολικά: Δασική και μη δασική έκταση
Δυτικά: Δάσος
Βόρεια: Με δάσος ή δασική έκταση
Νότια: Δασική και μη δασική έκταση
Κατά της απόφασης αυτής δύναται να ασκηθεί αίτηση
ακύρωσης ενώπιον του (οικείου) τριμελούς Διοικητικού
Εφετείου, εντός εξήντα ημερών από την επομένη της
δημοσίευσης ή κοινοποίησής της.
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 23 Δεκεμβρίου 2015
Ο Ασκών καθήκοντα Γενικού
Γραμματέα Αποκεντρωμένης Διοίκησης
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 21 004
ΕΘΝΙΚΟ ΤΥΠΟΓΡΑΦΕΙΟ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
øîñì õðì÷ì÷ úùððò øì÷ êúìñêöîç÷ øì÷ ïùèêöòì÷ê÷
Σε έντυπη μορφή:
• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού.
• Για τα φωτοαντίγραφα Φ.Ε.Κ. σε 0,15 € ανά σελίδα.
Σε μορφή DVD/CD:
Τεύχος
Ετήσια έκδοση
Τριμηνιαία έκδοση Μηνιαία έκδοση
Τεύχος
Ετήσια έκδοση
Τριμηνιαία έκδοση Μηνιαία έκδοση
Α΄
150 €
40 €
15 €
Α.Α.Π.
110 €
30 €
Β΄
300 €
80 €
30 €
Ε.Β.Ι.
100 €
-
Γ΄
50 €
−
Α.Ε.Δ.
5 €
-
Υ.Ο.Δ.Δ.
50 €
−
Δ.Δ.Σ.
200 €
20 €
Δ΄
110 €
30 €
Α.Ε.−Ε.Π.Ε.
−
100 €
•  Η τιμή πώλησης μεμονωμένων Φ.Ε.Κ. σε μορφή cd−rom από εκείνα που διατίθενται σε ψηφιακή μορφή και μέχρι 100 σελίδες, σε 5 €
προσαυξανόμενη κατά 1 € ανά 50 σελίδες.
êøì÷îê÷ ÷ùòöôñê÷ ú.ê.ï.
Τεύχος
Έντυπη μορφή
Α΄
225 €
Β΄
320 €
Γ΄
65 €
Υ.Ο.Δ.Δ.
65 €
Τεύχος
Έντυπη μορφή
Δ΄
160 €
Α.Α.Π.
160 €
Ε.Β.Ι.
65 €
Α.Ε.Δ.
10 €
Τεύχος
Έντυπη μορφή
Α.Ε.−Ε.Π.Ε.
2.250 €
Δ.Δ.Σ.
225 €
Α.Σ.Ε.Π.
70 €
Ο.Π.Κ.
•  Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά
τα ταχυδρομικά έξοδα.
•  Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα).
•  Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά
και θα επιστρέφονται.
•  Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής.
•  Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση.
•  Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση.
Πληροφορίες  για δημοσιεύματα που καταχωρίζονται στα Φ.Ε.Κ. στο τηλ.: 210 5279000.
Φωτοαντίγραφα παλαιών Φ.Ε.Κ.: τηλ.: 210 8220885.
Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή
από την ιστοσελίδα του Εθνικού Τυπογραφείου (www.et.gr)
ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30
Hλεκτρονική Διεύθυνση: http://www.et.gr − e−mail: webmaster.et@et.gr

[Source: 20160400038.pdf | Tokens: 15920]